**ŠKSjev MESEC DOBRODELNOSTI**

V decembru smo se v pričakovanju praznikov in prijetnega druženja spomnili tudi tistih, ki jih je gospodarska in socialna kriza prikrajšala za veselje v prazničnih dneh. Študentski klub Sevnica je v sodelovanju z Rdečim križem Slovenije organiziral zbiranje paketov živil za pomoč socialno ogroženim družinam v občini Sevnica. Zbiranje je potekalo do 27. 12. 2012, v prostorih Študentskega kluba Sevnica. S pomočjo donatorjev smo zbrali 160 kilogramov živil in drugih osnovnih sredstev, ki smo jih razdelili med osem socialno ogroženih družin z majhnimi otroki na območju celotne občine. Nad odzivom in solidarnostjo donatorjev smo bili prijetno presenečeni, zato se ob tej priložnosti iskreno zahvaljujemo vsem posameznikom in lokalnim podjetjem za darovana sredstva, ki so jih prejele družine v stiski. Ker smo v predprazničnem času pričarali iskrene nasmehe na obraze vsem tistim, ki so prejeli pakete pomoči, si želimo tudi v prihodnje izpeljati podobne projekte v duhu prostovoljstva in solidarnosti.